ΓΡΑΠΤΗ ΕΡΩΤΗΣΗ E-0334/02

υποβολή: Nuala Ahern (Verts/ALE) προς την Επιτροπή

(12 Φεβρουαρίου 2002)

Θέμα: Προβλήματα πυρηνικής ενέργειας

1. Ποια ήταν η συμβολή των εμπειρογνωμόνων της Επιτροπής στην έκθεση για τα ραδιενεργά απόβλητα των πυρηνικών σταθμών, που δημοσίευσε η Eurelectric τον Ιανουάριο 2002·

2. Έχει η Επιτροπή λάβει κάποιες εξηγήσεις από τις βρετανικές αρχές σχετικά με τις επιπτώσεις επί του περιβάλλοντος της απόρριψης, μεταξύ 1965 και 1982 βρετανικών πυρηνικών αποβλήτων στον Ατλαντικό Ωκεανό, σε περιοχή 400 χλμ. δυτικά του Land's End στην Κορνουάλη (Αγγλία)· Έχει λάβει κάποια ανακοίνωση σχετικά με την πρόσφατη ανακάλυψη ατυχήματος που συνέβη το 1969, οπότε ένα ολόκληρο δοχείο μεταφοράς πυρηνικών αποβλήτων έσπασε πάνω στο κατάστρωμα του σκάφους MV Topaz, και κατόπιν ερρίφθη στη θάλασσα·

3. Ποιες μελέτες έχουν πραγματοποιηθεί από (1) το Κοινό Κέντρο Έρευνών της Επιτροπής ή (2) την Ευρατόμ σχετικά με τις τεχνικές δυνατότητες και τα συγκριτικά οικονομικά στοιχεία μιας (α) άμεσης απόρριψης, (β) μακροχρόνιας αποθήκευσης και (γ) επανεπεξεργασίας ακτινοβολημένου Μοx μετά την απομάκρύνση του από τους αντιδραστήρες·

4. Πότε ακριβώς οι επιθεωρητές ασφαλείας της Ευρατόμ πραγματοποίησαν την πρώτη τους επιτόπου επιθεώρηση στις εγκαταστάσεις του πυρηνικού σταθμού BNFL στο Sellafield, Cumbria (Ηνωμένο Βασίλειο)· Πόσο διήρκεσε η επιθεώρησή τους και ποια ήταν η έκθεση των συμπερασμάτων τους·

5. Έχει η Επιτροπή αξιολογήσει την πλέον πρόσφατη ετήσια έκθεση [Annual Report and Accounts for 2000] του Ινστιτούτου Προστασίας από τη Ραδιενεργό Ακτινοβολία της Ιρλανδίας, όπου αναφέρεται ότι στις βορειοανατολικές ακτές της Ιρλανδίας βρέθήκε ότι στα φύκια η ραδιενεργός μόλυνση από το Sellafield είναι 150 φορέςψηλότερη από ότι στις νότιες και δυτικές ακτές· Ποια μέτρα περιβαλλοντικής προστασίας σκοπεύει να λάβει η Επιτροπή για να προστατεύσει τους ιρλανδούς πολίτες από τους κινδύνους της ραδιενέργειας·

Ερώτηση της κας Wallstrm εξ ονόματος της Επιτροπής

(2 Απριλίου 2002)

1. Κατόπιν αιτήσεως της Eurelectric, οι ειδικοί της Επιτροπής συνέταξαν κείμενο σχετικά με τις δραστηριότητες διαχείρισης των ραδιενεργών αποβλήτων στη Γενική Διεύθυνση Μεταφορών και Ενέργειας (δραστηριότητες που αρχικάπάγονταν στη Γενική Διεύθυνση Περιβάλλοντος) καθώς και τις δραστηριότητες της Γενικής Διεύθυνσης Έρευνας, το οποίο (κείμενο) απετέλεσε το τμήμα ΙΙΙ.2 της έκθεσης. Οι ειδικοί της Επιτροπής είχαν την πλήρη επιμέλεια του περιεχομένου του τμήματος αυτού της έκθεσης. Δενπήρξε άλλη συμβολή ή συνδρομή εκ μέρους της Επιτροπής.

2. Όπως επιβεβαιώνεται στην απάντηση στη Γραπτή Ερώτηση E-0500/01 του κ. Davies(1), η Επιτροπή εξέτασε τις περιβαλλοντικές επιπτώσεις της κατά το παρελθόν πόντισης βρεταννικών πυρηνικών αποβλήτων στον Ατλαντικό Ωκεανό στην έκθεση Η ακτινολογική έκθεση του πληθυσμού της Ευρωπαϊκής Κοινότητας από τη ραδιενέργεια στα βορειο-ευρωπαϊκά θαλάσσια ύδατα, έργο Marna — The radiological exposure of the population of the European Community from radioactivity in North European marine waters (Ακτινοπροστασία 47, 1990). Στην έκθεση χρησιμοποιούνται ορισμένες πηγές δεδομένων. Η έκθεση επικαιροποιείται από ομάδα διεθνών ειδικών και θα εξετάζει τη σημασία των πυρηνικών αποβλήτων των οποίων έγινε η πόντιση στον Ατλαντικό Ωκεανό, με χρήση όλων των διαθέσιμων πληροφοριών και δεδομένων. Η μελέτη αναμένεται να δημοσιευθεί στα μέσα του 2002. Η Επιτροπή δεν κατέστη αποδέκτης πρόσφατων πληροφοριών σχετικά με το περιστατικό στο οποίο ενέχεται το MV Topaz, στο οποίο αναφέρεται το Αξιότιμο Μέλος του Κοινοβουλίου.

3. Η έρευνα για την άμεση απομάκρυνση πληροφοριών του ακτινοβολημένου πυρηνικού καυσίμου απετέλεσε τμήμα του προγράμματος της Επιτροπής του εγγεγραμμένου στα προγράμματα πλαίσια 4 και 5. Περιορισμένες μόνο έρευνες διεξήχθησαν όσον αφορά το ακτινοβολημένο καύσιμο μεικτού οξειδίου (ΜΟΧ), κυρίως σχετικά με την διάλυση του αναλωμένου καυσίμου. Ωστόσο, η γενικότερη έρευνα για το αναλωμένο καύσιμο και την τελική διάθεση τωνψηλής ακτινοβολίας αποβλήτων εφαρμόζεται σε μεγάλο βαθμό και στην τελική διάθεση του καυσίμου μεικτών οξειδίων. Η έρευνα αυτή αφορά τη συμπεριφορά του καυσίμου ή τωνψηλής ακτινοβολίας αποβλήτων, τις συσκευασίες των αποβλήτων και το ενδιάμεσολικό που περιβάλλει τα απόβλητα, καθώς και τη συμπεριφορά των ραδιενεργών ουσιών στο γεωλογικό μέσον που χρησιμοποιείται για την τελική διάθεση.

4. Η πρώτη επιθεώρηση επί θεμάτων διασφαλίσεων στο πλαίσιο του Κεφαλαίου VII της Συνθήκης Euratom, διενεργήθηκε στο διάστημα 4-6 Δεκεμβρίου 1973, στην πυρηνική μονάδα της British Nuclear Fuels Limited (BNFL), στο Sellafield. Οι επιθεωρησιακές δραστηριότητες και τα αποτελέσματά τους τεκμηριώνονται σε εσωτερική έκθεση επιθεώρησης. Τα αποτελέσματα της επιθεώρησης ανακοινώνονται στον φορέα εκμετάλλευσης, ενώ αντίγραφό τους διαβιβάζεται στις αρμόδιες αρχές της βρεταννικής κυβέρνησης. Σημαντικό ζήτημα απετέλεσε η πρόσβαση στο μη στρατιωτικό πυρηνικόλικό, σε εγκαταστάσεις που, ταυτοχρόνως, χειρίζονταιλικά που ενδέχεται να έχουν αμυντικές χρήσεις.

5. Η επικαιροποιημένη μορφή της μελέτης Marna αντιμετωπίζει το ζήτημα της ραδιενέργειας για τους έμβιούς οργανισμούς, συμπεριλαμβανομένων των θαλάσσιων φυκών, και σε αυτήν γίνεται χρήση αριθμού επιστημονικών εκθέσεων, καθώς και της έκθεσης του Ιρλανδικού Ινστιτούτου Ακτινοπροστασίας σχετικά με την παρακολούθηση της ραδιενέργειας στο ιρλανδικό θαλάσσιο περιβάλλον. Ενώ η Επιτροπή γνωρίζει τις σημαντικές διακυμάνσεις της συγκέντρωσης ραδιονουκλεϊδίων στα θαλάσσια φύκη ανάλογα με το μέρος, οι απόλυτες συγκεντρώσεις δεν έχουν ακτινολογική σημασία.

(1) ΕΕ C 318 E της 13.11.2001.